《赋江郊渔弋》
宋代·邓林

占断江山自一家，寄情渔弋当生涯。
青枫翠竹春屏叶，白藕红菱晓镜花。
鸿鹄鹍鹏鵰鹗鹘，鳟纺鲦鲤鰋鱨鲨。
河阳书到君当起，弩发千钧钓五车。

作者简介：宋福州福清人，字楚材。孝宗淳熙五年进士。授泰和簿。与辛弃疾、周必大、陈傅良、戴溪、朱熹、吕祖谦等为友。曾三上书于朝，讥切朝政。时朝议欲授以中都干官，或沮之，改石城丞。有《虚斋文集》。